SUUR-SAVON SOTILASPOIKIEN PERINNEKILTA RY 
		
Itäkaari 16,  52550 Hirvensalmi

Toimintasuunnitelma vuodelle 2021 

Jäsenet	Kilta pyrkii kartuttamaan jäsenmääräänsä lähinnä tukijäsenien kautta. Perinnetyöhön pyritään saamaan mahdollisimman moni suojeluskunta – ja sotilaspoikana toiminut sekä muuten asiasta kiinnostuneet naiset ja miehet. Tähän tarvitaan koko jäsenistön työpanosta.
	Huomioimme jäsentemme merkkipäivät, anomme ansioituneille jäsenillemme kunniamerkkejä ja huomionosoituksia sekä kunnioitamme edesmenneitä jäseniämme omaisten kanssa erikseen sovittavalla tavalla.	
  
Matkustus	Tiedustelemme kiinnostusta mahdolliseen kiltaretkeen johonkin lähikohteeseen. Lisäksi teemme mahdollisia tutustumismatkoja matkavastaavan valmistelemiin kohteisiin jäsentemme innokkuuden mukaan esim toisiin kiltoihin. 
Em lisäksi kilta tekee erilaisia lyhyitä virkistysmatkoja muillekin historiallisille paikoille ja paikkakunnille sekä merkittäville taistelupaikoille ja eri tilaisuuksiin.

Toiminta	Kilta toimii valtakunnan virallisen turvallisuuspolitiikan periaatteiden mukaisesti. Se pyrkii edistämään maanpuolustusharrastusta sekä tekemään tunnetuksi Suomen turvallisuuspolitiikan historiallista taustaa ja nykyisyyttä ja tekemään tunnetuksi suojeluskuntajärjestön poikatyön historiaa.
	Killan tarkoituksena on myös yhteydenpito jäsenkuntansa kesken, yhteistyö toiminta-alueen maanpuolustus- ja veteraanijärjestöjen kanssa sekä killan pyrkimysten saattaminen myös yleisempään tietoisuuteen.
	Näihin tavoitteisiin kilta tähtää järjestämällä kokouksia, esitelmätilaisuuksia, vierailuja ja jäsenilleen matkoja yhteistyössä muiden järjestöjen kanssa sekä keräämällä perinneaineistoa ja laatimalla kirjoituksia Sotilaspoika-lehteen ja muihin isänmaallisiin julkaisuihin.
	Jatkamme ”Päämaja kutsuu - sotilaspoikatoimintaa Mikkelissä ja vähän muuallakin” -kirjan ja ”Marsalkan Mikkeli” DVD:n markkinointia sekä tarvittaessa otamme kirjasta lisäpainoksen. 
Pidämme kiinnostuneille yhteisöille ja yhdistyksille eri aiheisia esitelmiä.
Tuemme jäsentemme pienimuotoisia hankkeita mahdollisuuksiemme mukaan.
	Kutsumme kiltamme pienimuotoiseen 27-vuotisjuhlaan kokoontumisrajoitusten puitteissa yhteistyökumppaneitamme ja eri maanpuolustusjärjestöjen edustajia.
	Ylläpidämme ja kehitämme kiltamme kotisivuja.
Osallistumme perinnetoiminnan vuosipäivän 29.5.2021 mahdolliseen kunniakäyntiin Lahden Sotilaspoikapatsaalle sekä Museoiden yön järjestelyihin.
	Osallistumme liittokokoukseen Nokialla. Killan puheenjohtaja jatkaa Perinneliiton hallituksen jäsenenä.
Hallitus esittää, että kiltalaiset osallistuisivat sotilaspoikina ja lottatyttöinä runsaslukuisesti Itsenäisyyspäivän viettoon, veteraanien kirkkopyhiin sekä maanpuolustusjuhliin ja muihin isänmaallisiin tilaisuuksiin sekä tukisivat eri veteraanijärjestöjen toimintaa omilla työpanoksillaan.  
Lähivuosien toimintaamme liittyy olennaisesti kaikkien veteraanijärjestöjen siirtyminen perinneaikaan, missä sotilaspojat jo ovat ja tulevat olemaan osaltaan mukana.
 	 
Mikkelissä 10. helmikuuta 2021

	Hallitus